cyanic-selkie/wikianc huggingface dataset:
Тарасиј Цариградски
Тој многу брзо ги поминал сите црковни чинови и станал патријархТарасиј имал завршено високо образование. Чинот Цариградски патријарх го примил неволно, но во име на победата на православието над ересите, особено над иконоборството. Под него бил свикан Седмиот вселенски собор во Никеја во 787 година, каде што ереста била осудена, а се вратило и се утврдило почитувањето на светите икони.
Кога царот Константин ја избркал својата законска жена Марија и зел некоја своја роднина па живееше со неа барајќи од патријархот благослов да се венча, Свети Тарасиј не само што не му дал благослов туку најпрво го посоветувал, потоа го изобличил и најпосле го одлачил од Причест
Лука Ѓеров
Лука Ѓеров — македонски револуционер, учесник во македонското револуционерно движење, член, раководител и војвода на Македонската револуционерна организација.
Животопис
Роден е на 27 октомври 1870 година во Битола. Основно образование завршил во родниот град, а потоа ја завршил и Солунската егзархиска гимназија. Со револуционерна активност почнал да се занимава во својот град пред создавањето на Организацијата. Во неа е вклучен лично од Даме Груев. Во 1892 год, во Софија, соработувал во списанието Лоза (1892-1894 год.) и во весникот Глас македонски (1893-1898 год.). На двапати со чета влегува во Македонија. Во 1896 год. е именуван за учител во Демирхисарско а потоа во Кичево (1897-1898 год.). За својата револуционерна активност одлежува нешто повеќе од една година во турските затвори во Кичево и Битола. По излегувањето од затворот присуствувал на Смилевскиот конгрес и бил избран за началник на Кичевскиот востанички реон.
При востаничкиот напад на Кичево, командувал со одред од 200 востаници. По востанието се повлекол во Бугарија и таму и се приклучил на Серската група.
Умира во Софија, на 20 септември 1948 година
866
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 866 година се протега во 3502 и 3503, додека според второто гледиште, годината трае во текот на 3562 и 3563 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1409. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 251 и 252 исламска година.
Родени
Роберт I (Франција) крал на Франките
Квендорф
Квендорф (Quendorf) — општина во округот Грофовија Бентхајм, во сојузната покраина Долна Саксонија, Германија.
Местоположба
Не постои едно селско јадро, туку има поединечни населби и имоти.
Мозгали
Мозгали — кукушко село во Егејска Македонија, Република Грција.
Зестер
Зестер (Seester) — општина во округот Пинеберг, во Шлезвиг-Холштајн, Германија.
Мирово
Мирово (Ελληνικό, Елинико, до 1927 Μύροβον, Мировон) — село во Општина Кукуш во Кукушкиот округ, Егејска Македонија, денес во областа Централна Македонија, Грција.
Географија и местоположба
Селото се наоѓа на 20 километри североисточно од градот Кукуш, на неколку километри од грчко-македонската граница, во близина на североисточниот брег на Дојранското Езеро, на планината Круша. Селото се наоѓа на надморска височина од 743 метри.
Историја
Селото било под влијание на Бугарската егзархија.
По крајот на Балканските војни, селото било вклучено во составот на Грција. По 1919 година, голем дел од унијатското население заминале во Бугарија, каде го основале селото Ново Делчево.
Демографија
Во 1928 година селото било чисто бегалско со 124 жители бегалци. .
Непозната Јужна Земја
Непозната Јужна Земја (Terra Australis Incognita; исто така и: Неоткриена Јужна Земја, Мистериозна јужна земја, понекогаш само јужна земја) бил претпоставен континент околу Јужниот Пол, прикажан на европските карти од XV до XVIII век. Оцртувањето на копното било произволно, а неретко биле прикажувани и измислени планини, шуми и реки на континентот. Хипотезата за Јужната земја се засновала на погрешната претстава дека голема копнена количина на северната полутопка треба да биде „врамнотежена“ со исто толкава количина на јужната полутопка, „во спротивно Земјата би се превртила“. Иако Антарктикот всушност постои, тогаш не се знаело за него, но по големина е неспоредливо помал од копното предвидено со хипотезата.
Други имиња
Други имиња за претпоставениот континент биле: Тера Австралис (Лат: Terra Australis Ignota, Terra Australis Incognita („Непознатата земја на југот“) или Terra Australis Nondum Cognita („Сè уште не познатата јужната земја“). Други имиња биле Brasiliae Australis (Јужен Бразил) и Magellanica (Магеланова Земја).
Историја
Иако претпоставената земја долж јужниот раб на картата се појавува на некои од античките карти (како на картата на Птоломеј), првиот документиран доказ за претпоставката за „рамнотежа“ датира од приказот на Макробиј од V век.
Интересот за пронаоѓањето на јужната земја се појавил во ерата на големите географски откритија, а својот врв го достигнал во XVIII век и е поврзана со континуираната колонијална експанзија на водечките европски сили.
Во различни временски периоди,Островот Огнена Земја (кај, Магелановиот Проток се сметал за граница помеѓу Јужна Америка и Тера Австралис), островот Естадос, Островот Еспириту Санто, Јужна Џорџија, островот Буве, Австралија и Нов Зеланд биле прикажувани како северни 'ртови или делови од територијата на Јужната Земја.
Границите на бреговите на јужниот континент на картите на Меркатор и Ортелиј во голема мера се совпаѓаат. Ако се пресмета површината на овој замислен континент според степенската мрежа, таа би била околу 80 милиони квадратни километри - еден и пол пати поголема од Евроазија. Всушност, во рамките на тогаш нацртаниот Јужен континент, денес се знае дека има само 20 милиони квадратни километри копно (Австралија и Антарктик). Ако Јужниот континент постоеше на начин на кој бил нацртан, Јужната полутопка ќе беше „поконтинентална“ од северната, а вкупниот удел на копно на планетата би бил околу 40%, а не 29% колку што всушност изнесува.
Во 1770 година, географот при британскиот Адмиралитет, Александар Далримпл, напишал дело во кое цитирал докази дека населението на јужниот континент надминува 50 милиони луѓе. Ова била една од најновите теории за јужната земја.
Во 1772-1774 година, за време на својата втора експедиција Џејмс Кук заобиколил и картографирал поголемиот дел од јужниот дел на океанот во рамките меѓу 55. и 60. напоредник, трипати го преминал поларникот, и скоро се доближил до Антарктикот, но не успеа да ги пробие пречките за да стигне до Антарктикот. Откако се вратил, рекол дека ако Јужниот Континент постои, тој би бил само во близина на полот, и затоа нема никаква вредност.
Потоа, Јужниот Континент престанал да се прикажува на картите. По откривањето на Антарктичкиот Полуостров, тој бил прикажуван како остров (Палмерова Земја, Греамова Земја). Дури 50 години по откривањето на Антарктикот, Жил Верн го напишал романот Дваесет илјади милји под морето, во кој хероите со подморница стигнуваат до Јужниот пол.
Антарктикот (јужната земја) бил откриен на 16 (28) јануари 1820 година од руска експедиција предводена од Фабијан Белингсхаузен и Михаил Лазарев.
Во научната фантастика
Непознатиот Јужен Континент честопати се спомнува во научната фантастастика, претежно во измислените патешествија во XVII и XVIII век. Некои од делата во кои се спомнува континентот биле:
Илинденска организација
Илинденската организација — емигрантска организација на македонските револуционери, учесници во Илинденското востание и во ослободителните борби на Македонија. Друштвото Илинден било основано во Софија, во пролетта 1921 г., како доброволна и културно-просветна организација, независна од политичките партии.
Друштвото имало свој орган, весникот „Илинден“, кој од 30 јули 1921 година започнал да излегува под редакција на Александар Панов. По 19-мајскиот преврат (1934), Организацијата била забранета. Во текот на Втората светска војна (1941– 1944) таа ја обновила својата дејност.
Основање
Вакви друштва биле основани во повеќе градови со македонска емиграција. Основачкиот конгрес на Организацијата бил одржан во Софија (19–21 јануари 1923), бил усвоен Устав, било избрано раководство од 7 члена со претседател Георги Занков. Организацијата застанала на позицијата за автономија и независност на Македонија во Балканска федерација, претставувана од органот Илинден, со уредник Арсениј Јовков.
Според спомените на Георги Поп Христов, првото друштво било основано во Софија на 3 април 1921 година со претседател Крум Зографов, потпретседател Георги Занков, секретар Георги Поп Христов, благајник Славчо Пирчев и советници Стојан Мишев и Иван Попов.
Во 1924 година, по убиството на Тодор Александров и убиството на уредникот Арсениј Јовков (од страна на терористите на Ванчо Михајлов), паднала под влијание на Михајловистичката ВМРО. На Вториот конгрес на организација (12–13 јули 1925), Занков и Јовков (посмртно) биле исклучени од раководството. Новото раководство почнало да издава ново гласило „Илустрација Илинден“, на чело со П. Мрмев и Христо Шалдев.
Илинденската организација била основана од поранешни дејци на Македонската револуционерна организација кои не влегле во ВМРО на Тодор Александров по завршувањето на Првата светска војна. Официјално Илинденската организација е основана на 16 декември 1920 година. Ги обединува друштвата Илинден во цела Бугарија.
Според привремениот таа е взаемнопомагателна организација, независна од сите политички струи и партии во Бугарија. По софиското друштво, кое послужило како основа, се формирале и други друштва. До крајот на 1922 година во различни градови низ Бугарија се создале 31 друштво со вкупно 4.340 членови. Во јануари 1923 година се одржал основачкиот конгрес на Илинденското организација. Таа била раководена од одбор составен од 7 лица, од кои 4 биле избирани од софиското друштво, а останатите од конгресот. Членови на раководството се Славчо Абазов, Борис Стрезов и други.
Судир со ВМРО
Во текот на 1924 година, Тодор Александров неколкупати разговарал со Петар Ацев, тогашен претседател на Илинденската организација, по повод изборот на Арсениј Јовков и Георги Занков во раководно тело. Тодор Александров побарал тие двајца да бидат отстранети од Илинденската организација, меѓутоа неговото барање не било уважено.
По убиството на Александров, како учесници во заговорот биле осомничени раководителите на Илинденската организација. Иван Михајлов за убиството на Александров го обвинил таборот од спротивното течение во македонското револуционерното движење и решил да се пресмета со противниците на ВМРО, првенствено со левицата во Организацијата, предводена од Алеко Василев и Георги Атанасов и со раководството на Илинденската организација.
Михајлов и групата околу него, Петар Шанданов, Георги Баждаров, Јордан Ѓурков, Панчо Михајлов, почнале да коваат план за предвидените ликвидации, а кон себе успеале да ги придобијат генералот В'лков и Воената лига.
На 17 септември 1924 година на падините на Пирин Планина бил убиен Арсениј Јовков, еден од раководителите на Илинденската организација и уредник на весникот Илинден. ВМРО направило обиди за ликвидација и врз повеќе членови на Илинденската организација, но некои од нив успеале да се засолнат како Петар Ацев, Владо Георгиев и Георги Занков.
Михајлов и неговите приврзаници успеале по пат на сила да го наметнат своето влијание врз Илинденската организација и по 1924 година во раководното тело на Илинденската организација влегле дејци кои биле блиски до погледите на ВМРО, а дел од членовите на Илинденската организација, кои успеале да преживеат, почнале да се преориентираат кон ВМРО (Обединета).
1924-1934 година
Во следните години Илинденската организација се занимава претежно со културно-просветна дејност. Во 1932 година на седмиот редовен конгрес на организацијата за претседател на организацијата бил реизбран Кирил Христов. Нејзини претставници се делегати на Големиот македонски собор, одржан во 1933 година во Горна Џумаја. Организацијата е формално растурена по 19-мајскиот удар од 1934 година, меѓутоа таа реално егзистирала до 1947 година.
Возбнова
Во 1940 година, Лазар Томов, во форма на претседател на Илинденската организација, ја потпишал заедничката декларација за пристапувањето на целокупна и обединета Македонија во границите на Бугарија.
Во октомври 1946 година членовите на Организацијата го исполниле дадениот завет, посмртните останки на Гоце Делчев да бидат пренесени во престолнината на слободна Македонија.
Бугарските власти на 15 јуни 1947 година ја растуриле организацијата.
Органи
Прв уредник на печатениот орган на организацијата - весникот Илинден (1921 - 1926) е Арсениј Јовков. Други нејзини печатени изданија се весниците 20 јули и Пирин кои излегувале во периодот помеѓу 1923-1924 година, и списанието Илустрација Илинден (1927-1944).
Алекс Беренгер
Алекс Беренгер (роден на 4 јули 1995) — шпански фудбалер, крило на Торино.
Клупска кариера
Беренгер е роден во Памплона, Наваре. Својата кариера ја започнал во екипата на во која ги минал сите младински категории, и го направил своето сениорско деби играјќи за вториот тим во сезоната 2013-2014, во Терсера Дивисион. Тој одиграл една сезона за Осасуна Б и бил еден од најдобрите играчи на клубот во таа сезона забележувајќи 33 настапи и 9 голови.
На 10 септември 2014, Беренгер го направил своето деби за првиот тим на заменувајќи го Кенан Кодро во 81-тата минута во поразот со 0-2 од Депортиво Алавес, во Копа дел Реј. На 10 јануари следната година, тој го направил својот прв настап за Осасуна во лигата, повторно влегувајќи од клупата за резерви во ремито 1-1 против Рекреативо Хуелва во Сегунда Дивисон. На 7 март 2015, го имал својот прв старт во почетните единаесет на Осасуна во поразот со 0-2 од Расинг Сантандер во лигата. Својата прва сезона во првиот тим ја завршил со 13 настапи во лигата и 1 во купот, без постигнат гол.
Својот прв гол за Осасуна, Беренгер го постигнал на 30 август 2015 година, единствениот во натпреварот со кој неговиот тим го победил Мирандес. На 29 јануари 2016 тој го продолжил договорот со клубот до 2020 година. На 27 февруари 2016, Бернегер постигнал уште еден победнички гол за својот клуб, во успехот со 1-0 против Кордоба во гости. Сезоната ја завршил со 39 настапи и 3 гола, помагајќи и на Осаусуна да обезбеди промоција во Примера Дивисион.
Следната сезона, Беренгер го направил своето деби во највисокото ниво на шпанскиот фудбал на 22 септември 2016, започнувајќи во поразот на домашен терен од со 1-2. Својот прв гол во Примера го постигнал на 5 април 2017, постигнувајќи го единствениот гол во натпреварот во победата на гостувањето кај Депортиво Алавес. Сезоната ја завршил со 29 настапи и еден гол, а Осасуна испаднала во Сегунда Дивисион по само една сезона во највисоката шпанска фудбалска лига.
На 17 јуни 2017, потпишал за италијанскиот клуб во трансфер вреден 5.5 милиони евра (плус 1 милион во бонуси); исто така, била вметната клаузула од дополнителни 1.5 милиони евра кој Торино ќе треба да ги плати ако играчот биде продаден на. Дебитирал за новиот клуб на 11 август 2017, во победата со 7-1 над во Купот на Италија, а притоа го постигнал и својот прв гол во 35-тата минута (третиот за Торо во натпреварот).
Своето деби во Серија А го направил на 20 август во натпреварот -Торино (1-1), а својот прв гол во Серија А го постигнал на 11 декември во натпреварот -Торино (1-3).
Клупска статистика
Статистиката е ажурирана на 28 април 2019.
Александар Цветковиќ
Александар Цветковиќ (роден во Белград, 12 септември 1993.) е српски кошаркар. Игра на позиција плејмејкер, моментално настапува за МЗТ Скопје на позајмица од КК Црвена звезда
Апуре
Апуре (Estado Apure) е една од 23 сојузни држави на Венецуела.
Главен град е Сан Фернандо де Апуре. Покраината е наречена по реката Аупре, притока на Ориноко.
Според пописот од 2001, а проценките од 2007 Апуре има 473.900 жители.
Осумдесет и деветто доделување на наградите Оскар
Осумдесет и деветто доделување на наградите Оскар презентирано од Академијата за филмски уметности и науки (АМПАС), ги одликуваше најдобрите филмови од 2016 година и се одржи во театарот Долби во Холивуд, Калифорнија на 26 февруари 2017 година. На свеченото доделување, АМПАС додели Оскари во 24 категории. Свеченоста, која во САД беше емитувана на каналот ABC, беше продуцирана од Мајкл Де Лука и Џенифер Тод. Телевизискиот водител Џими Кимел беше водител на шоуто.
Номинации
Номинациите за 89. доделување на Оскарите биле објавени на 24 јануари 2017 година од страна на режисерите Гуљелмо дел Торо, Џејсон Рајтман, претседателката на Академијата Шерил Бун Ајзакс, глумиците Бри Ларсон, Марсија Геј Харен, Глен Клоус, Габури Сидибе и Џенифер Хадсон и глумците Теренс Хауард, Кен Ватанабе, Демијан Бичир и сценаристот Дастин Ленс Блек. За првпат номинациите биле објавени преку глобален пренос во живо на мрежните места на Академијата (oscars.org, oscars.com), и на локалните емисии, вклучувајќи ја Good Morning America. Ла Ла Ленд добил најмногу номинации, и тоа 14, со што ги израмнил рекордите на Сѐ за Ева од 1950 година и Титаник од 1997 година, кои исто така добиле 14 номинации; Пристигнување и Месечина биле номинирани за осум Оскари.
Виола Дејвис, која била претходно номинирана за филмовите Сомнеж (2008) и Слугинки (2011), станала првата афроамериканска глумица со три номинации за Оскар. Август Вилсон станал првиот добитник на Пулицерова награда и осмиот сценарист вкупно кој добил посмртна номинација за Оскар.
Награди
Победниците се подредени први и се напишани со задебелени букви.
Гувернерски награди
Академијата ги одржала своите осми годишни Гувернерски награди на 12 ноември 2016 година, на кои биле презентирани следниве награди:
21. јужен напоредник
21. јужен напоредник (21° ЈГШ) — напоредник кој лежи 21 степени јужно од екваторот. Минува низ Атлантскиот Океан, Африка, Индискиот Океан, Австралазија, Тихиот Океан и Јужна Америка.
Започнувајќи од нултиот меридијан, па на исток, напоредникот 21° ЈГШ минуза низ:
! Width="135" | Координати ! Земја, територија, море ! Белешки > Северна Територија<br/ > Квинсленд > минува веднаш северно од островот Раротонга, 🇨🇰<br/ > минува веднаш јужно од атолот Ануанураро, 🇵🇫<br/ > минува веднаш северно од атолот Ануанурунга, 🇵🇫<br/ > минува веднаш северно од атолот Нукутепипи, 🇵🇫 > Сао Паоло<br/ > Минаш Жераис<br/ > Рио де Жанеиро<br/ > Еспирито Санто
Зестермие
Зестермие (Seestermühe) — општина во округот Пинеберг, во Шлезвиг-Холштајн, Германија.
Маларичен комарец
Anopheles, или маларичен комарец e вид на комарец. Постојат околу 460 познати видови: од кои повеќе од 100 можат да пренесат маларија на човек, а само 30-40 од нив го пренесуваат паразитот од видот Plasmodium кој предизвикува маларија што ги напаѓа луѓето од ендемските реони. Anopheles gambiae е најпознатиот вид поради тоа што го носи најсмртоносниот вид - Plasmodium falciparum.
Името на овој комарец доаѓа од грчки јазик, при што an значи не и óphelos значи профит.
Жабутикаба
Особености
Жабутикабата претставува вечно зелено дрво. Карактеристично е што ова растение расте на самото стебло. Излегуваат прво жолтеникави цветови кои се шират низ целото стебло и гранките, па тогаш расте како плод околу 3 до 4 см во дијаматар. Внатре во дебелата кора овошјето е меко и има 4 семки. Плодот е многу вкусен и од него може да се направи вино или ликер. За жал, овошјето не стои долго на дрво, почнува да ферментира за околку 3 или 4 дена.
Список на градоначалници на Атина
Градоначалникот на Атина е првиот човек на Општината Атина, најголемата област на Град Атина. Во 2002 Дора Бакојани станала првата жена-градоначалник на Атина. Моменталниот градоначалник е Никитас Какламанис, избран во октомври 2006.
20 век
{| class="wikitable" ! width="2%"|# ! width="25%"|Име ! width="13%"|Стапил на функцијата ! width="13%"|Остапил од функцијата ! width="15%"| Партија
21 век
{| class="wikitable" ! width="2%"|# ! width="25%"|Име ! width="13%"|Стапил на функцијата ! width="13%"|Отстапил од функцијата ! width="15%"| Партија
*: вршител на должност
Космос-1649
Космос-1649 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 15 мај 1985 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1649 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 414 км, а најмалото на 355.
Христо Бабјански
Христо (Ичко) Бабјански или Бабе или Бамбов — македонски револуционер, учесник во македонското револуционерно движење, член и војвода на Македонската револуционерна организација.
Животопис
Роден е во ениџевардарското село Бабјани, тогаш во рамките на Отоманското Царство. Дејствува со чета во Пајак Планина заедно со својот брат Димитар Бабјански. Се приклучува кон ВМОРО, и станува четник во четата на Павел Граматиков и Апостол Петков. Во текот на 1904 година, го убива Константин Дојамов, братучед на одметниците од ВМОРО Лазар, Траян, Гоно и Димитар Дојамови.
Учествува во Илинденското востание како војвода во Солунскиот револуционерен округ. Потоа е подвојвода за планинскиот реон. Загинува во борба со турскиот аскер во месноста Крушка, на Пајак Планина, кај селото Крива, на 8 февруари 1905 година. Главата му е отсечена и покажана во околните села. . Според друг извор, тој загинал заедно со еден од своите борци, на 26 јануари 1905 година. .
Резонанца
Пример за резонанција од секојдневниот живот е случајот на нишање лулашка. Туркањето на лулашка со иста сила во периоди на нејзината резонантна честота, ќе предизвика таа да оди погоре и погоре, додека обидот да осцилира побргу или побавно, ќе резултира со намалување на резонанцијата и висината до која ќе се искачува.
Друг пример е кога имаме вртење на оска. Кога честотата на вртење ќе се совпадне со честотата на оската (ќе се појави резонанција), доаѓа до нејзино искривување.
Д-р Мабузе, коцкар
Д-р Мабузе, коцкар - прв во серијата филмови во кои главен лик е докторот Мабузе, кој се појавува во романите на еден луксембуршки новинар и сценарист. Овој филм бил во режија на познатиот австриски,германски и американски режисер Фриц Ланг и за првпат се појавил во јавноста во 1922 година. Првичниот филм бил нем филм, без звук, но во филмовите кои излегле подоцна имало звук. Филмот трае околу четири и пол часа и е составен од два дела: Der große Spieler: Ein Bild der Zeit и Inferno: Ein Spiel von Menschen. Првиот дел трае 154 минути, а вториот дел трае 114 минути. Вториот дел бил објавен по само еден месец откако бил објавен првиот дел. Во оригиналниот наслов Dr. Mabuse, der Spieler, германскиот збор Spieler може да има повеќе значења,како што се актер и коцкар. Ликот на доктор Мабузе си го прикрива вистинскиот идентитет, манипулира со останатите луѓе околу него и е озогласен коцкар. Затоа некои критичари сметаат дека зборот играч би бил посоодветен превод за насловот. За место на создавање на филмот се смета Вајмарската Република.
Делински мост
Делински мост или Папамика (Γεφύρι Παπαμήκα) — стар камен мост кај селото Делино, Кожанско, Егејска Македонија. Се наоѓа на 8 км по патот Калдадес - Трановалто, точно под надвозникот на државниот пат Лариса - Кожани (преку Делино - Рамна). Претставува прилично голем сводест мост од XIX век. Широк е 5 м, висок 2,3 м и долг околу 10 м. Изграден е од варовник и шкрилци. Се смета за особено убав споменик на традиционалната народна архитектура.
Локални избори во Македонија (2021)
Локални избори во Македонија во 2021 година — избори кои се оддржале на 17 октомври 2021 година со цел избирање на советници и градоначалници во 80 општини во Македонија и во градот Скопје. Вториот круг на локалните избори е предвидено да се одржи на 31 октомври. Изборите биле распишани на 6 август 2021 од собранискиот претседател Талат Џафери. Според календарот на ДИК, краен рок за поднесување на кандидатурите за советнички листи и градоначалници бил 11 септември 2021. Изборната кампања била во времетраење од 27 септември до 15 октомври.
Белешки
<references group="б"/>
Национална ботаничка градина на Израел
Националната ботаничка градина на Израел е ботаничка градина која се наоѓа на Скопуска Гора во Ерусалим. Градината е посветена на растенија од Израел. Ботаничка градина е отворена во 1931 од професорот Ото Варбург и д-р Александар Ејг, кои беа основачи и на ботаничкиот оддел при Еврејскиот универзитет во Ерусалим. Откако Скопуска Гора беше издвоена од Израел во 1948 година, отворена е нова ботаничка градина во западен Ерусалим, во Гиват Рам. Новата градина е отворена во 1954 година. Во јужниот дел од градината се наоѓа Гробот на Никанор. Таму е и гробот на двајца ционистички активисти: Леон Пинскер и Менахем Усишкин.
Меланхолија (филм)
Меланхолија (англиски: Melancholia) e филм од 2011 година, во режија на Ларс фон Трир (Lars von Trier), кој е автор и на сценариото. Главните улоги ги играат: Кирстен Данст (Kirsten Dunst), Шарлот Гејнзнбур (Charlotte Gainsbourg), Кифер Сатерленд (Kiefer Sutherland), Александер Скарсгард (Alexander Skarsgård) итн. Во филмот е користена музика од операта „Тристан и Изолда“ на Рихард Вагнер. Филмот трае 130 минути. Филмот има освоено 41 награда, а покрај тоа имал уште 57 други номинации: Во 2011 година, Кирстен Данст ја добила наградата за најдобра глумица на Канскиот филмски фестивал, а Ларс фон Трир бил номиниран за „Златната палма“; Истата година, на Европските филмски награди, филмот победил во три категориите (најдобар филм, најдобар кинематографер и најдобар продукциски дизајнер), а бил номиниран уште во неколку категории (најдобра глумица, најдобар режисер, најдобар уредник и најдобро сценарио).
Содржина
Во еден дворец се одвива свадбата на Џастин (ја игра Данст), која цело време е нерасположена и на крајот, таа паѓа во тешка депресија, поради која зетот Мајкл (го игра Скарсгард) ја напушта свадбата. За време на свадбената церемонија, Џастин добива унапредување во работата, но подоцна, таа му кажува навредливи зборови на својот шеф, така што добива отказ. По завршувањето на свадбената церемонија, Џастин останува уште некое време во дворецот, заедно со сестра ѝ Клер (ја игра Гејнзбург), нејзиниот маж Џон (го игра Сатерленд) и детето. Тие денови, покрај Земјата треба да помине планетата „Меланхолија“ и сестрата на Џастин е уплашена од помислата дека двете планети би можеле да се судрат. Нејзиниот маж цело време ја теши жена си, уверувајќи ја во точните пресметки на научниците. Сепак, кога ќе стане јасно дека „Меланхолија“ ќе удри во Земјата, тој извршува самоубиство, а двете сестри и детето остануваат заедно да го дочекаат крајот на светот. Во тие моменти, единствено Џастин останува рамнодушна, сметајќи дека светот не заслужува подобар крај.
Европски пат Е127
Европски пат Е127 ― референтен европски пат од класа А, во правец север-југ, што го поврзува западен Сибир со источен Казахстан, опфаќајќи 1,382 км.
Маршрута
Патот Е127 минува низ Русија и Казахстан:
Мајкапшагај (47.494°N, 85.608°W) е најисточното место до кое се доаѓа по европскиот пат, и се наоѓа на околу 150 км од местото кое е најоддалечено од океанот.
IC 1995
IC 1995 — галаксија во соѕвездието Ловечки Кучиња, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1995 се споменува и како MCG 7-27-6, CGCG 217-3, KCPG 360B.
Откривање
Објектот е откриен на 21 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1995 е од видот Sb. Видливиот сјај со голо око изнесува 14,5 mag, а оној во рамките на интервалот од минималната до максималната честота 15,3 mag, додека површинскиот сјај изнесува 13,9 m/лм2. IC 1995 има привидни димензии од 0,8' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 55 м 9,3 с, а неговата деклинација, односно висината на лакот на тој агол, +39° 12' 13".
Други поделби
Проучување на IC 1995 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 44010.
Вељко Бирманчевиќ
Вељко Бирманчевиќ (5 март 1998 година) е српски професионален фудбалер кој игра како играч од средниот ред за ФФ Малме.
Партизан
Бирманчевиќ го потпишал својот прв професионален договор со Партизан на 12 февруари 2016 година и го добил дресот со број 30. Тој го направил своето деби во српската Суперлига на 21 февруари 2016 година во натпревар против ОФК Белград. Подоцна, за време на пролетната полусезона, тренерот Иван Томиќ го користел како резервен играч на натпреварите против Радник Сурдулица и Војводина. Во летото 2016 година, Бирманчевиќ бил позајмен на Телеоптик, каде постигнал 4 гола на 22 натпревари во српската лига Белград за сезоната 2016–17. Тој, исто така, ја продолжи својата позајмица на Телеоптик за сезоната 2017-18 во Првата лига на Србија.
Репрезентативна кариера
Бирманчевиќ бил повикан во репрезентацијата до 18 години во текот на 2015 година, и постигнал 1 гол на пријателскиот натпревар против Полска. Во август 2016 година бил повикан во репрезентацијата на Србија до 19 години за меморијалниот турнир „Стеван Вилотиќ - Ќеле“. Бирманчевиќ го постигнал својот прв гол за Србија У19 на натпреварот против Шведска, одигран на 14 ноември 2016 година.
Роман (град, Бугарија)
Роман (Роман) — град во северозападниот дел на Бугарија, во Врачанската област. Градот е административен центар на општина Роман. Има население од околу 2.668 жители (2022).
Географија
Градот е сместен непосредно до влева на реката Мали Искар во реката Искар. Отстои на 42 километри источно од регионалниот центар град Враца и на 29 километри источно од градот Мездра.
Историја
За првпат Роман е споменат во отомански даночен регистар од 1430 г. Името на градот доаѓа од средновековна римска тврдина, денес таа е скоро уништена.
Од 1897 г. има станица на железничката пруга Софија - Варна. Центар е на општината Роман од нејзиното основање на 1 август 1934 г. Има статус на град од 4 септември 1974 г.
Трн (Долно Црнилиште)
Трн — водовод од римско време. На 150 метри јужно од селото Долно Црнилиште, при изградбата на системот за наводнување бил откриен дел од водовод насочен во правецот на селото Амзабегово. Најверојатно, водоводот стои во тесна врска со римскиот објект (вила рустика) на наоѓалиштето Барутница.
Томислав Маниќ
Томислав Маниќ (, Србија, ) — македонски музичар, доајен на македонската забавна музика. Најпознат е по евергрините „Кажи зошто ме остави“ и „Црвени рози“.
Животопис
Маниќ е роден во 1933 година во Пирот, Јужна Србија и како 18-годишник пристигнал во Скопје, во 1951 година со цел да студира историја. Неговиот талент за музика, но и за глума бил забележан уште во ученичките денови во родниот град, па продолжил да пее и како студент. Првата песна што ја снимил за Радио Скопје во 1956 година е „Индијана“ на Драган Ѓаконовски - Шпато. Има богата дискографија со снимени 524 песни, со што се вбројува меѓу најпродуктивните наши пејачи. Во последно време е ангажиран и со пишувањето книга за својот богат живот, која, како што ни открива, ќе се вика „Живот посветен на музиката“
Телос Агапинос
Саранделос Агапинос (Сарандос или Телос) (Σαραντέλος, Σαράντος Αγαπηνός), познат и како Телос Аграс (Τέλλος Άγρας) — офицер во грчката армија и еден од главните грчки водачи во Борбата за Македонија.
Животопис
Телос Аграс е роден во 1880 година во Навплио во Арголида, Грција, а корените му биле од Месенија, каде неговите предци играле важна улога во Грчката војна за независност. Се запишал на грчката академија, а од таму си заминал во 1901 година со чинот лејтант на грчката армија.
По смрта на Павлос Мелас во 1904 година се вклучил во Елиномакедонскиот комитет.
На 14 ноември 1906 година кај Жервохор, Аграс и неговата чета биле нападнати од Апостол Петков, при судирот загинале 9 андарти, а Аргас бил ранет по што морал да замине на лекување во Солун.
Тој ја продолжил својата дејност во реонот, но по неколку месеци неговото здравје се влошило и се разболел од маларија. Капетанот Акритас (Константинос Мазаракис) го испратил Аграс во Негуш каде што почнал да прибира нови андарти за четатат на сменетиот капетан (Николаос Думбиотис). Воденската чета на Македонската револуционерна организација ја разбила андартската чета на Телос Аграс. Од сите заробени само Телос Аграс и неговиот курир Антониос Мингас биле обесени на дрво меѓу селата Теово и Владово.
Галерија
<CENTER>
</CENTER>
Космос-1650
Општи податоци
Сателитот е лансиран од космодромот Тјуратам, Бајконур, СССР на 17 мај 1985 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 600 килограми. Космос-1650 бил навигациски сателит.
Орбитални податоци
Исфрлувањето на сателитот било на орбита околу Земјата на средна висина. Периодот на обиколување на сателитот околу Земјата изнесувал 675,7 минути, додека аголот на наклонетост на орбиталната рамнина во однос на рамнината на екваторот изнесувала 64,8°. Најголемото растојание од Земјата го достигнал на 9171 км, а најмалото на 9087.
Оне
Оне (Ohne) — општина во округот Грофовија Бентхајм, во сојузната покраина Долна Саксонија, Германија.
Општината е една од најстарите населби во западниот дел на Долна Саксонија и воедно една од најмалите општини во покраината.
Местоположба
Оне се граничи на југ со округот Штајнфурт (Северна Рајна-Вестфалија) и на исток со округот Емсланд. Соседната општина Замерн го опкружува местото на север и на запад.
Соседни општини
Соседни општини се Замерн, Залцберген (Емсланд) и Ветринген (Штајнфурт, Северна Рајна-Вестфалија).
Едвард V
Едвард V ( - 1483?) бил крал на Англија во периодот од 9 април 1483 до неговото му симнување од власт, два месеци подоцна. Тој бил најголемиот син на Едвард IV и Елизабета Вудвил. На престолот се качил по смртта на неговиот татко во 1483 година. Неговото владеење трае само два месеци, и истото е де факто контролирано од страна на неговиот чичко Ричард, војвода од Глостер, кој го детонирал и го наследил како Ричард III.
Едвард, заедно со својот помал брат Ричард биле испратени во Лондонската кула, наводно дека таму би биле побезбедни. Сепак, двата принцеви никогаш повеќе не биле видени живи. Се смета дека биле убиени по нарачка на Ричард III, и покрај тоа што тоа сѐ уште не е целосно докажано.
Заедно со Едвард VIII и Лејди Џејн Греј, Едвард V еден од трите англиски монарси по 1066 година, кои никогаш не биле официјално крунисани за кралеви.
Керол Ен Дафи
Керол Ен Дафи — британска поетеса и драматург. Таа е професорка по современа поезија на Универзитетот Манчестер Метрополитен и била назначена за поет лауреат во мај 2009 година, а во 2019 година поднела оставка. Таа е првата жена, првиот поет роден во Шкотска и првиот познат ЛГБТ поет што бил на оваа позиција.
Животопис
Керол Ен Дафи е родена во римокатоличко семејство во Горбалс, кој се смета за сиромашен дел од Глазгов. Мајка ѝ била Мери (моминско Блек), а татко Френк Дафи, електромонтер. Родителите на нејзината мајка биле Ирци, а нејзиниот татко имал баба и дедо од Ирска. Таа е најстара од петте деца. Семејството се преселило во Стафорд, Англија, кога Дафи имала шест години. Нејзиниот татко работел за Инглиш електрик (English Electric). Како синдикалец, тој неуспешно бил кандидат за пратеник на Лабуристичката партија во 1983 година, покрај управувањето со фудбалскиот клуб Стафорд.
На 16-годишна возраст, Дафи започнала врска со поетот Адријан Хенри, која траела до 1982 година. Дафи подоцна ја запознала поетесата Џеки Кеј, со која имала 15-годишна врска. За време на нејзината врска со Кеј, Дафи ја родила ќерката Ела (родена 1995 година), чиј биолошки татко е нејзиниот колега, поетот Питер Бенсон.
Римокатоличко воспитувана од нејзините родители, Дафи станала атеист кога имала 15 години. Сепак, таа зборувала за влијанието што нејзиното религиозно воспитување го имало врз нејзината поезија, изјавувајќи: „Поезијата и молитвата се многу слични“.
Таа е отворено лезбејка.
Во 2021 година го добила Златниот венец на Струшките вечери на поезијата.
Арагва
Арагва (Aragua) е сместена во северноцентралниот дел на Венецуела. Таа е дел од терените на џунгла и од карипските плажи. Најпопуларни се Ката и Чорони Тука е основан и правиот Национален парк во Венецуела, кој се вика Хенри Питиер Национален парк.
Главен град е Макарај.
Арагва има вкупна површина од 7,014 км2 и 1,665,200 жители.(2001)
Географија
Арагва граничи со Карипското Море на севе. Тука се протегаат и Кодилерите, со локалниот највисок врв Кодаци кој има 2400m надворска висина. поголемиот дел од државата на север е планиска и помалку е застапено современото земјоделство, за разлика од југот каде се е рамница. На запад се граничи со езерото Валенсија.
Најголеми реки се истоимената Арагва, гуарико, Лимон, Туј Пао и Турмеро. Тие се влеваат во Карипското Море, езерото Валенсија или реката Ориноко. резервоарот Каматагуа е еден од најголемите, кој го снабдува Каракас со вода.
Општини
Арагва има 18 општини (municipios).
Мејнстрим Топ 40 (Поп Песни)
Мејнстрим Топ 40 (Mainstream Top 40) е ерплеј табела од магазинот Билборд, а исто така е позната како Поп Песни (Pop Songs) на billboard.com. Честопати е сметана како веќе прекинатата Поп 100 Ерплеј табела. Со оглед на тоа дека Топ 40 Меинстрим и Поп 100 ерплеј табелите го мерат ерплејот на песните одиграни на Меијстрим станици со поп-ориентирана музика, Поп 100 Ерплеј (како и Хот 100 ерплеј) го мери ерплејот врз основа на статистички впечатоци, додека Топ 40 Мејнстрим табелата се користи за вкупниот број на детекции. Arbitron понекогаш се однесува на форматот како Pop Contemporary Hit Radio.
Ријана е првиот артист со најмногу #1 синглови - осум. Лејди Гага и Пинк се на второто место со седум број-еден синглови. Бијонсе, Мараја Кери, Кети Пери и Џастин Тимберлејк се на третото место, со шест број-еден синглови. Бритни Спирс, Џенифер Лопез, Аврил Лавињ и Нели се на четвртото место со пет број-еден синглови, со Boyz II Men, Ace of Base, The Black Eyed Peas и 3 Doors Down како најуспешни бендови со 3 број-еден синглови. JoJo кога имал тринаесет, станал најмладиот соло артист кој имал број-еден сингл во САД, кога „Leave (Get Out)“ се искачил на #1. Лејди Гага е првиот артист чии први шест синглови се искачиле на #1 последователно.
Критериуми на табелата
Има 40 позиции на табелата кои се засновани само на радио ерплеј. 132 Топ 40 Мејнстрим радио станици се електронски следени 24 часа дневно, седум дена во неделата од страна на Nielsen Broadcast Data Systems.
NGC 838
NGC 838 — леќеста галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 838 се споменува и како MCG -2-6-33, MK 1022, Arp 318, IRAS 02071-1023, HCG 16C, KUG 0207-103.
Откривање
Телото е откриено на 28 ноември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 838 е од видот S0. Видливиот сјај со голо око изнесува 13 m, а оној во рамките на интервалот од минималната до максималната честота 13,6 m, додека површинскиот сјај изнесува 12,8 m/лм2. NGC 838 има привидни димензии од 1,2' х 0,9'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 9 м 38,4 с, а неговата деклинација, односно висината на лакот на тој агол, - 10° 8' 45". Положбениот агол на објектот е во износ од 85°.
Јела (Сретково)
Јела — археолошко наоѓалиште во гостиварското село Сретково. Претставува населба и некропола од средниот век. Се наоѓа на околу 1,5 км југоисточно од селото, на блага падина, каде се гледаат грамади од кршен камен и покривни ќерамиди. Во непосредната близина се откриени и камени плочи од гробни конструкции со насоченост исток-запад.
Питер Бројгел Постариот
Питер Бројгел Постариот (Pieter Bruegel de Oude; ~ 1525 – ) — фламански ренесансен сликар и графичар познат по своите предели и слики со селани. Неговиот прекар е 'Селанецот Бројгел' со цел истиот да се разликува од останатите членови на династијата Бројгел, но неговата големина најчесто дозволува негово повикување само при спомнувањето на името Бројгел (без притоа да се прецизира на кој Бројгел се мисли). Во 1559 година самоволно, Бројгел ја отфрла буквата h од неговото латинско име - Brueghel и своите слики почнува да ги потпишува со називот Bruegel.
Живот
Постојат информации дека Бројгел е роден во Бреда, но не е сосема сигурно дали се мисли на истоимениот холандски град, или пак на белгискиот град Бри, кој на латински се пишува сосема исто како неговиот холандски пандан. Дел од својот живот го поминува во Франција и Италија, по што заминува во Антверпен, каде во 1551 година, прогласен е за мајстор на сликарскиот занает во рамките на сликарскиот цех. Наскоро повторно заминува за Италија и на малку наминува во Антверпен, пред да се насели во Брисел каде останува десетина години. Таму и умира на 9 септември 1569 година. Во некои записи, 1590 е годината во која е обележана смртта на Бројгел.
Питер Бројгел Постариот е татко на Питер Бројгел Помладиот, како и на Јан Бројгел Постариот. Двајцата негови синови стануваат подоцна сликари, но со оглед на фактот што и двајцата биле млади кога нивниот татко умрел, ниту еден од нив не прима соодветна обука од големиот мајстор. Според истражувачот на животот на Бројгел династијата, Карел фан Мандер, најверојатно и двајцата биле поддучувани од нивната баба.
Стил
Во последните години од својот живот, Бројгел промовира еден поедноставен начин на сликање во споредба со типичниот практикуван во негово време. Најголемо влијание врз неговата работа има уште еден голем холандски уметник — Јероним Бос, и тоа особено во неговиот ран период, кога Бројгел ги слика своите "демонолошки" слики како Триумфот на смртта. Сепак, најголема инспирација Бројгел наоѓа во природата, поради што со право се смета за еден од најголемите пределни уметници во историјата. Во своите предели, Бројгел успева практично да напише приказна, комбинирајќи низа сцени во една единствена композиција. Ова особено се забележува во неговите слики Падот на побунетите ангели, како и во веќе споменатата Триумфот на Смртта.
Теми
Бројгел се специјализира за сликање на предели полни со селани. Често е претставен како еден од првите западни сликари кои пределите ги прават уметност, поради тоа што претходно пределот служи само како позадина на некоја слика од религиозен карактер.
Истовремено неговиот жив дух и смислата за хумор ќе му овозможат да ги создаде едни од првите слики што имаат за цел да служат како прониклив протест кон општеството во историјата на уметноста. Пример за слика од ваков тип е Борбата меѓу Карневалот и Постот, како и резбите Магарето во училиште и Борбата меѓу ковчежињата и прасенцата. На својата смртна постела, Бројгел ѝ наредува на жена му да ги запали сите негови слики од ваков карактер со цел да го спаси семејството од политичко прогонство.
Дела
Постојат 45 автентични слики на Бројгел, од кои една третина се сместени во музеи во Виена. Многу други се изгубени. Исто така постојат и низа скици, резби и студии.
Семејна лоза
Ова е семејна лоза на уметничката фамилија Бројгел, која започнува со самиот Питер Бројгел.
865
865 (Римски бројки) — година според општоприфатениот календар. Тоа била 865 година од новата ера, 865. од првиот милениум, 65. од IX век и шеста од 860-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6373 и 6374 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5615 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4625 и 4626 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1618.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 865 година се протега во 3501 и 3502, додека според второто гледиште, годината трае во текот на 3561 и 3562 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1408. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 250 и 251 исламска година.
Ашин Кајлан Клар (Дорфулија)
Ашин Кајлан Клар — водовод од римско време. При обработување на нивите бил откриен голем број керамички тубули од водовод.